
A kén-hidrogén elektrokémiai detektálása

A kén-hidrogén a NO, CO és a H2O2-hoz hasonlóan, az emberi szervezetben előforduló, élettani jelentőségű gáz. Fiziológiai szerepének pontos megismerése az elmúlt években a tudományos figyelem középpontjába került.
A kén-hidrogén kis koncentrációban az élő szervezetben is termelődik, a kéntartalmú fehérjék valamint az aminosavak lebontásával.
Pécsi Tudományegyetem Általános és Fizikai Kémia Tanszéken az elektrokémiával foglalkozó kutató csoport tagjaként a Pécsi Tudományegyetem Általános Orvostudományi Karával közös projektbe bekapcsolódhattam, amelynek fő célkitűzése a harkányi termálvíz balneológiai kutatása volt.
A harkányi termálvíz oldott kis kén-hidrogén koncentrációjú (kb. 12,4 mg/L) fürdőinek kedvező élettani hatása régóta ismert.
A termálvíz H2S gáz koncentrációja gyorsan csökken a víz nagy hőmérséklete miatt. A H2S a szervezetbe juthat, részben a légutakon keresztül (a levegőbe diffundált H2S gáz) és részben a fürdőzők bőrén keresztül (a vízből közvetlenül H2S diffúzió úton).
Bizonyítást igényelt a kén-hidrogén bőrön keresztüli diffúziója, amelyre kísérleti program készült.
Az elektrokémiai mérési módszerek elegáns mérési lehetőséget biztosítanak elektrokémiailag aktív komponensek mérésére in vivo és in vitro. Az elektrokémiai cella kialakítása a mérési környezethez alkalmazkodva előnyösen változtatható.
Az in vitro mérésekhez voltammetriás szenzort sikerült kifejleszteni, amelyet az in vivo mérésekben, a bőrön keresztüli H2S diffúzió felderítésére alkalmaztam. Meghatároztam az optimális mediátor koncentrációt, platinázott felületű munkaelektród készítettem, amellyel a platina korongelektródhoz hasonlóan jól detektálható lett a kén-hidrogén.
A K3[Fe(CN)6]/K4[Fe(CN)6] mediátort alkalmazó amperometriás szenzor 34,7 nA/ppm érzékenységgel alkalmas kén-hidrogén mérésére in vitro körülmények között. In vivo mérésekben, kedvezően kismértékű inváziót okozva a kísérleti állatban, a beépített mérőcella jól működött. A mérések igazolják a H2S bőrön keresztül diffúziót.



